**Datum: 05.02.2025. SAOPŠTENJE ZA MEDIJE**

**m:tel stipendije za buduće lidere u telekomunikacijama**

*Dodijeljene stipendije najboljim studentima u BiH*

U Banjaluci su svečano dodijeljene stipendije 15. generaciji m:stipendista, čime je kompanija m:tel nastavila dugogodišnju tradiciju podrške talentovanim studentima elektrotehničkih fakulteta u BiH. Ove godine stipendiju je dobilo 15 studenata sa univerziteta u Banjaluci, Istočnom Sarajevu i Tuzli, a priznanja im je uručila generalna direktorka kompanije m:tel, Jelena Trivan.

„Čitavom društvu treba podsećanje da se više brinemo za studente, njihovu budućnost i ostanak u ovoj zemlji, i s tim treba početi na vreme, pre nego što završe fakultete, kako bismo im pokazali koliko nam je važno da ostanu ovde. Budućnost telekomunikacija zavisi od mladih stručnjaka, a m:tel već 15 godina kroz program stipendiranja podržava najbolje među njima. Činjenica da je interesovanje za ovaj program stipendiranja dvostruko veće u odnosu na prethodnu godinu, pokazuje da prepoznajemo prave talente i pružamo im priliku da uz našu podršku ostvare svoj pun potencijal“, poručila je Trivan.

Na konkurs koji je raspisan u prethodnoj godini, za izbor stipendista 15. generacije, stigla je čak 41 prijava, a komisija koju su i ove godine činili predstavnici fakulteta i kompanije m:tel, izabrani su oni sa najboljim postignutim rezultatima u dosadašnjem akademskom obrazovanju. Na konkurs su mogli da se prijave studenti fakulteta ETF Banjaluka, ETF Istočno Sarajevo, Fakulteta elektrotehnike Tuzla i Prirodno-matematički fakultet Banjaluka, a mogli su se naći u pet konkursnih grupa, unutar kojih je vršeno rangiranje i izbor stipendista.

**Stipendisti 15. generacije su Dragan Stanković, Marko Grabas, Katarina Timkov-Glumac, Vedran Topić, Slaviša Čovakušić, Andrej Tomić, studenti ETF-a Banjaluka, Đorđe Kovačević, Sonja Elek, Jelena Kovač, Anika Krljaš i Filip Konculić, sa ETF-a Istočno Sarajevo, Amer Imamović i Ajla Bulić, studenti FET-a Tuzla, te Danica Babić i Anđela Pantoš, sa PMF-a Banjaluka.**

Zajedno sa novoizabranim stipendistima, ukupan broj studenata koji su postali m:stipendisti za 15 godina koliko se raspisuje ovaj konkurs je 270 studenata.

Jelena Kovač, studentkinja ETF-a Istočno Sarajevo i jedna od ovogodišnjih dobitnika stipendije kompanije m:tel je naglasila da ova stipendija predstavlja potvrdu njenog dosadašnjeg truda i podsticaj da nastavi sa učenjem i ličnim usavršavanjem. „Kompanija m:tel svojom podrškom studentima ističe značaj obrazovanja, koje je ključ za lični razvoj i izgradnju uspješne budućnosti", izjavila je Jelena Kovač.

I student Elektrotehničkog fakulteta Univerziteta u Banjaluci Andrej Tomić izrazio je zadovoljstvo dobijenom stipendijom: „Zahvaljujem kompaniji m:tel na ovoj prilici i na tome što kontinuirano ulaže u obrazovanje mladih, jer takva podrška znači više od same stipendije – ona predstavlja ulaganje u buduće stručnjake i inovacije koje će doprinijeti društvu."

Amer Imamović, student FET-a u Tuzli, naglasio je da ova stipendija za njega predstavlja veliku motivaciju i priliku da se dodatno usavršava uz jednu od vodećih kompanija u oblasti telekomunikacija. „Nadam se da ću u budućnosti moći pokazati svoje znanje i vještine te raditi na projektima koji će doprinijeti široj zajednici“, rekao je Imamović.

Novi stipendisti će kao i njihove kolege u 14 prethodnih generacija, primati stipendije do kraja prvog ciklusa studija, a iznos stipendije je 300 KM, odnosno 400 KM mjesečno za studente smjera telekomunikacija. Takođe, pored finansijske podrške, kao i njihove kolege prethodnici, i ovi stipendisti će imati priliku obavljanja stručne prakse u kompaniji m:tel.

Ključne riječi: m:tel, m:stipendije 15. generacije

Izvor fotografija: m:tel PR